
حقوق النشر محفوظة للمؤلفة ولايجوز اعادة 
نشر هذا الكتاب او مقتطفات منه . او الاقتباس 
دون ذكر المصدر , الا بموافقة من المؤلفو , ومن 
يخالف هذا يعرض نفسه للمساكلة القانونية 


لحب الماعون 
روابة بالعاحبة أطصربة 


دينا عماد 


"ماما انا نازلة” 
“رايحة فين يا هالة" 

“رايحة لسلمى وبعدين هنروح الكورس ” 

“لا على 10 بالكتير ان شاءالله” 

فى كافيه عام 

"هالة اتأخرتى ليه“ 

"متأخرتش ولا حاجة...بص يا زياد انا مش هقعد معاك اكتر 
من ربع ساعة علشان الرة دی لازم اروح الکورس" 

"حاضر اهم حاجة انى اشوفك" 

"كلمتي مامتك ولا لسه" 

”ماهو انا اکدت على انى اشوفك علشان اقولك انی کلمتها" 
"بجد. .. وقالت لك ايه” 

"قالت لى طالا انى بحبك وعايزك فهی معندهاش ای مشكلة” 
“وباباك” 

"لا ماما تقول اه بابا هيقول اه" 


"طیب اكلم ماما بقى” 


“لا استنی * 
"استنی ایه" 

"ماما شرطها الوحید انى اخلص السنة دی وانجح" 

"ماشی عموما هو فاضل شهر واحد بس ونمتحن... وانت شد 
حيلك بقی وانجح" 
“عيب علیکی...انا كل سنة بنج" 

"ماشی يا زياد انا هقوم بقى” 

“طيب استنى اوصلك” 

“لا انا همشى لوحدى علشان محدش يشوفنا مع بعض" 

مال يتوصل ملعن وفى مسجل 

"اتأخرتی كده ليه ياهالة” 

کن مخ زياد" 

"والله كويس انك جيتى النهاردة...انتى لما تشوفيه بتنسی 
“بحبه ياسلمى والوقت معاه بيجرى بسرعة” 

“ياسيدى على الحب” 

"بس مش انا اللى الحب ينسينى الصح من الغلط” 


"یعنی اید. .. سمع كلامك” 


“طبعاااااااا ههههههههه کلم مامته وهییجی یخطبنی بعد 
الامتحانات" 

"بجد یالولا... مبروووك یاحبیبتی" 

“الله يبارك فیکی...یالا بقی انا حكيت واحنا متاخرین يالا 
هالة راجعة من الکورس باللیل 

دخلت شارعهم...والجو كان برد وهادی 

حست ان فيه حد ماشی وراها 

خافت تبص وراها وبدات تسرع فى مشیتها 

حست باید بتوقفها من کتفها 


شقهت هالة من الخضة 

"ادم. .. خضتنی " 

"مالك بتجری کده ليه” 

"لقیت الدنیا هس اوی خفت" 

"انا عرفت من هیثم اخوکی انك هترجعی على 10 بالليل وکنا 
واقفین نستناکی علشان مفیش حد ماشی خالص وخفنا علیکی" 
"وهیثم فین* 

"مامتك بعتته يجيب حاجة وانا فضلت واقف مستنیکی" 


"ماانا قلت لك انى بعتبرك زى اخویا" 

"وانا قلتلك فکری...انا عایز اتقدملك مجرد احساسی انى 
بحبك وانا صاحب اخوکی حاسس انی بخونه" 

“ياادم انت زى هیثم بالنسبة لى ...جار واخ مش اکتر" 

وصوت اقدام من بعید... وهیثم یظهر 

“ايه اللی موقفك کده فى البرد ده" 

”مفيش كنت بسأل ادم عليك...انا طالعة” 

“خدى الحاجة دی اديها لاما وانا ساعة كده وجاى” 

“ماشى” 

صوت جرس تليفون البيت 

وقت متأخر بالليل وكلهم نايمين 

صحا الاب وخرج يرد على التليفون الوحيد فى البيت 

والام وراه... وقامت هالة تبص فى ساعتها لقيتها 4ونص 


الفجر 


"الو...خیر يا رژوف ... لا اله الا اللّه... طيب الجنازة 
امتى... البقاءلله شد حيلك... مع السلامة” 

الام”“خير... مين مات" 

الاب "خالتی توفت من نص ساعة والجنازة بكرة الظهر” 
الام”لاحول ولا قوة الا بالله... البقاءلله... انا مش هروح الشغل 
بقى بكرة علشان اروح هناك من الصبح” 

وندهت هالة لامتها 

"انا رايحة معاكى الصبح" 

“ليه انتى مش وراكى محاضرات...بلاش تيجى انتى” 

“لا انا عايزة اروح” 

“خلاص تعالى... انتى حرة” 

راحت هالة الصبح مع مامتها بيت المتوفاة 

هى كانت ست كبيرة وهالة مش على علاقة بيها 

بس هى حبت تحضر لاول مرة فى حياتها مراسم دفن 

الوقف كان مؤثر خصوصا بعد الغسل والكفن 

شافتهم وهما بيحطوها فى الصندوق... كانت هالة بتعيط من 
غير سبب... وبعدين وصلوا للمقابر 

اثناء الدفن... كان فيه ناس كتير من المشيعين 


وهالة واقفة لبعيد من الزحام... الجو برد والهوا شديد 


رن موبایل هالة... شافت انه رقم زياد 

"لو...انتی فين ياهالة..مجیتیش ليه لحد دلوقتى” 

وبعدت هالة شوية علشان تعرف ترد من غير ماحد یلاحظ 
“ايوه يازياد... انا مش جاية النهاردة... خالة بابا توفت وانا 
فى الجنازة” 

كانت هالة بتتكلم وهی سرحانة...وفضلت تمشى تمشى ورا 
اوراق الشجر اللى بتطير على الارض 

خلصت المكالمة... لقت نفسها فى وسط القابر بس بعدت عن 
اهلها 

ومش شايفة حد تعرفه 

الجو برد وصوت الهوا مخيف... وخصوصا انها مش شايفة 
حد خالص 

مسكت الوبایل تتصل بباباها او هيثم اخوها حد يلحقها 

من رعشة ايدها الموبايل وقع... اتفك قطع متناثرة 

بدأت تجمع ... الغطاء... الجزء الامامى للجهاز... وبدات 
تدور بعينها على البطارية...شافتها كانت بعيدة شوية 

عند اخر خطوة قبل ماتوصل للبطارية 

اول ماداست كان غطاء قبر مكسور 


وقعت هالة ... وقعت جوه قبر 

وقعت هالة... القبر مظلم...خافت...صرخت 

وقعت فاقدة الوعى... لما شافت خيال بيتحرك 

ظهر خبال .... واحدة ست وطلع الخیال من الارض 
ست وشها محروق ...وایدیها 

مدت ایدیها ناحية هالة 

وکان شعاع من نار امتد منها لهالة 

فتخت هالة حتیها لخا 

عینیها... اشتعلت نار... وابیضت... و غمضت تانی 
بعد ماخلصت مراسم الدفن 

الام بتدور على هالة... مش شایفاها..براحت لجوززها 
"هالة فين" 

"معرفش...انا كنت واقف باخد العزا ومشفتهاش من 
اول ماجينا" 

"يعنى ايه؟؟؟بنتى راحت فين" 

"استنی یمکن راحت تستنانا بره" 

وخرجوا یدوروا علیها بره... مش موجودة 

ومسك الاب موبایله ...اتصل بهالة 

"شوفها هی فين" 

ولما الاب لقى التلیفون مقفول...سکت 

"ايه...انت ساکت کده ليه" 

"استنی بس...هتکون راحت فين یعنی" 

"انت قفلت التلیفون ليه" 

"تلیفونها مقفول" 


"یاحبیبتی یابنتی...یاتری انتی فين" 

"متعیطیش بس علشان نعرف نفکر... هی مقالتلکیش 
حاجة خالص" 

"كانت واقفة جنبى ساعة الجنازة...وانا كنت بدعى 
ومش ببص حواليا...بس لما خلصت الجنازة ملقيتهاش" 
"طیب... انا هسأل التربى اللى هنا ندور عليها...يمكن 
فكرت تاهت" 

ودخلوا الام والاب وسألوا التربى 

"بقولك ياحاج ...انا بنتی كانت معانا ومش لاقينها ... 
شكلها تاهت عايزينك بس تساعدنا ندور عليها" 

"هى عيلة صغيرة؟؟" 

الام"لالالا دى بنت كبيرة" 

وسكت التربى شوية... وقال بهمس 

"برضه...مفيش فايدة" 

الاب"انت بتقول حاجة ياحاج" 

التربى"لالا.... تعالى معايا اشوفهالك...وخلى الست 
هنا" 

الام"لا.. انا عايزة اطمن على بنتى" 

التربى"معلش يا ست خليكى هنا... ياام محمد خليكى هنا 
مع الست" 

وجت مرات التربى من اوضتها وقعدت مع ام هالة 
مشى التربى ناحية القبر اللى وقعت فيه هالة مباشرة 
"انت ماشى كده وشكلك عارف بنتى فين...انت شفتها" 
"لا ولا شفتها ولا اعرفها...ادینا بندور" 

ولما وصلوا عند القبر المفتوح 


"بص يا استاد... القبر ده غطاه مکسور وکل مایتصلحه 
بیتکسر تانی ...انا هنزل اشوفها لتکون وقعت فيه" 
"وقعت فين؟؟؟ فى القبر " 

"انا بقول یمکن... هنزل اشوفها" 

قال بصوت هامس"یاعینی علیکی... ايه اللى جابك هنا 
بس" 

ونادى بصوت عالى 

"يا استااااااالذ... انا لقیتها...متجیش هنا خدها منی بس" 
وحاول یفوقها... ومفاقتش...شالها 

واخدها باباها منه... وحاولوا یفوقوها 

"هالة... هالة" 

"بابا... بابا" 

وقعدت تعيط من خوفها 

"متخافیش یابنتی..ایه اللی جابك هنا" 

"انا مش عارفة وقعت هنا ازای" 

"المهم انك بخیر...تعالی علشان مامتك قلقانة علیکی" 
لما رجعوا البیت... فضلت الام تسأل هالة عن اللی 
حصل 

"والله ياماما ده كل اللى حصل...روحت ارد علس 
التليفون ...مشيت لحد ماوقعت" 

"طيب انتى فيكى حاجة" 

۸ انا كويسة" 

"۳ جبباك دکتور " 

"لا انا بس عايزة انام" 

"طيب ياحبيبتى نامى براحتك... انا هقوم واسيبك" 


بس كل اللى یعرفها هیحس انها اتغیرت 

بقت مش بتروح الجامعة ولا تقابل سلمى صاحبتها كتير 
وطول النهار نايمة وصاحية بالليل وكلهم نايمين 

وجت الامتحانات ... وبدأت تروح امتحان كل يوم 
ويوم وهى راجعة من الامتحان 

قابلت ادم على سلم بيتهم... كان طالع لهيثم 

"ازيك ياهالة...اخبار الامتحانات ايه" 

"كويسة" 


"خلاص... يبقى انا كمان بحبك" 

"انا مش مصدق نفسى... اكلم هيثم يفاتح باباكى فى 
"بعد الامتحانات" 

"اللى تشوفيه" 

وابتسم ادم بفرحة كبيرة وتعبر عن حبه الكبير ليها 

ومد ايده يمسك ايدها... مدتها له هالة 

مسك ايديها بفرحة وشوق... مال على ايديها يبوسها 
ومضت عين هالة... بالنار...وابيضت...لحظة ورجعت 


ا ا 


وطلعوا الاتتین البیت مع بعض 

نفس الیوم باللیل... جت سلمی تزور هالة 

ودخلوا اوضة هالة کعادتهم لما تزور سلمی هالة 

"انا مستغرباکی یاهالة" 

"ليه" 

"بقالك فترة ولا بتحضرى ولا بتيجى كورسات ومع 
تكونى محليتيش" 

"بالعكس انا حليت كويس اوى... بس انا عايزة احكيلك 
حاجة خضلت الا د" 


خير 

"ادم طلب يتقدملى وانا وافقت" 

"بتقولى ايه؟؟؟وزياد وحبكم اللى بقاله 4 سنين...انتى 
اكيد اتجننتى" 

"انا مش عارفة ازاى قلتله كده" 

"يعنى ايه؟؟حد غيرك رد عليه" 

"كأن كده فعلا...بصى انا بكرة هتصل بيه واقوله ای 
حاجة" 

"هتقوليله ايه يعنى" 

"انتى اخدة الموضوع ببساطة كده...وزياد هتقوليله " 

"لا طبعا اوعى تقوليله انتى" 

"متخافيش مش هقول حاجة... يالا والنبى نذاكر شوية 
بقى انا مش جاية ارغى" 

جروا كلهم على البلكونة علشان یشوفوا مصدر الصوت 
الصراخ جای من بيت ادم 

وفیه نار خارجة من شباك اوضته 

جری هیتم 

"رایح فين یاهیتم" 

"رايح اشوف صاحبى ياماما" 

دقايق اخدها هيثم جرى لحد ماوصل لشقة ادم 

الشقة سليمة ومفيهاش اى اثر لنار 

واوضة ادم مقفولة... والنار جواها 

وناس كتير بتحاول تفتح الباب... والباب مقفول بشدة 
وصلت المطافى... وقبل ماتبدأ فى اطفاء النار 
خمدت النار لوحدها وانتهت... والباب اتفتح بسهولة 
ام ادم وقعت مغمى عليها مجرد ما شافت المنظر 
وكل الموجودين اصابهم ذهول... ومنهم هيثم 

جثة ادم متفحمة على السرير... وملاية السرير سليمة 
تماما 

اتصدم هيثم من المنظر اللى شافه 

رجع هيثم البيت علشان يغير هدومه ويرجع لاهل ادم 
كان مصدوم لدرجة كبيرة 

الام"ايه ياهيثم... الناس بيقولوا كلام غريب اوى" 
هيثم"بيقولوا ايه" 


الام"صحیح ادم ولع فى نفسه" 

هيثم"مش عارف" 

الام"مالك يابنى... متنح كده ليه" 

وانهار هيثم فى بكاء متواصل 

"شفت صاحبى متفحم ياماما... منظر بشع" 

طبطبت عليه الام... وكانت هالة واقفة مش بتتكلم 
کان 

ولما سمعته بیقول متفحم 

عینیها اضاءت بالنار...وابیضت..ورجعت لطبیعتها فى 
لحظات 

الام"بس ياهيثم هو ايه اللی يخليه ینتحر... ده عارف 
ربنا" 

هيثم"ده مکلمنی باللیل وقالی انا فرحان جدا ومبسوط 
وعایز اشوفك بکرة ضروری بعيد عن البیت ولما سالته 
ليه قالی مفاجاة هتفر حنا کلنا" 

الام"يعنى ایه؟؟منتحرش؟؟ یمکن یکون حریق عادی 
ماس کهربانی ولا حاجة من دی" 

هيثم"تصدقى یاماما اوضته لوحدها اللی كان فیها نار ... 
ومفیش ای حاجة اتحرقت غير ادم بس" 

الام"ايه الكلام الغريب ده" 

هيثم"اهو ده اللى حصل" 

الام"مالك ياهالة...ساكتة كده ليه" 

هالة"مفيش.. زعلانة علشان ادم بس" 

الام"ربنا يصبر اهله...انا هقوم البس واروح لهم.. مش 
جاية معايا" 

هالة"لا... انا هتام منمتش من امبارح" 


الام"طیب... وابقی ذاکری ياهالة انا مش بشوفك 
بتذاکری خالص" 

هالة متخافیش... لازم هنجح" 

الام"قولی ان شاءالله... وادعی ربنا ينحجك" 

لفت هالة وشها... وعینیها ابیضت... ورجعت تانی 
لطبیعتها فی لحظات 

فى بيت زياد 

زياد داخل من باب البيت 

"سلام عليكم... اهلاااااا ازيك ياتيتة منورة" 

الجدة"ازيك يا زياد... عملت ايه فى الامتحان" 
زياد"تمام...كده خلصت الحمدلله...ادعيلى بقى بالنجاح" 
الجدة"ربنا ينجحك ياحبيبى" 

زياد"ماما فين" 

الجدة"فى المطبخ بتعمل القهوة... احنا اتغدينا خلاص 
افكلها تحر لك اعد( مقط لمات عن ال ۱5 
زیاد"ماشی ياتيتة... خلى بالك هتباتى معانا النهاردة" 
الجدة"لااااا انا مش بسيب بيتى عايز تيجى انت عندی 
تعالی" 

الام تیجی من المطبخ بصينية القهوة 

"عملت ايه یازیاد" 

زياد" الحمدلله ياماما...انا جعان" 

الام"ثوانى هسخنلك الاكل لحد ما تغير هدومك" 
الجدة"بسرعة بقى تعالى علشان تقريلى الفنجان" 
زياد"انتى لسه ياتيتة لازم ماما تقرالك الفنجان" 
الجدة"هو فيه زى قرايتها للفنجان... تعالى جرب 


وشوف 


زیاد"اجرب ايه بس... ماهی عارفة عنی کل حاجة 
هتقولی ايه جدید...وبعدین انا مبصدقش الحاجات دی" 
الام راجعة من المطبخ 

"خلاص اسکت وادخل کل... الاکل جاهز جوه" 

دخل زياد اوضته وغير هدومه وبعدین دخل المطبخ 
الجدة"خدى انا خلصت القهوة اقری بقی" 

الام"امممم کویس ... جايلك فلوس قريب و هتسافری 
مکان بعید ومش باين اکتر من کده" 

الجدة"مکان بعید فين یعنی" 

الام" مش عارفة بس هترکبی طيارة... والفلوس اللى 
جيالك مش نقدی على فكرة" 

الجدة"اومال ايه" 

الام"يمكن المعاش... انتى هتصرفيهم من شباك" 
الجدة"نفسی اعرف ازاى فنجانك مش بيخيب كده" 
الام"يعنى انتى عارفة ان كلامى صح" 

الجدة"اه طبعا...اخوكى كلمنى امبارح وهيبعتلى تحويل 
علشان اروح العمرة... ومحدش يعرف حاجة 
غيرى...انتى عرفتى ازاى" 

الام"ياماما انا مش عارفة انا بعرف ازاى...مجرد 
ماببص فى الفنجان بشوف كل حاجة قدامى واضحة زى 
ماتكونى بتتفرجى على تليفزيون" 

الجدة"بسم الله الرحمن الرحيم...تلاقيكى مخاوية زى 
عمتك" 

الام"مامااااا.... متتكلميش عنها كده" 

الجدة"ايه يابت ...انتى هتبرقيلى... يجعل كلامنا خفيف 
عليها وعليهم" 


الام"معلش یاماما بس بلاش تتکلمی عنها بالطريقة دی 
تانى" 

الجدة بخوف" طيب طيب" 

فى الكلية اثناء اعلان النتيجة 

زياد"مبروك ياهالة... انتى طلعتى الاولى على الدفعة" 
سلمى"وانا وانا يازياد؟؟ وانت؟؟" 

زياد"نجحنا انتى مقبول وانا جيد بس انا مش عارف 


الندلة دى طلعت الاولى ازاى" 
سلمى"كنتى بتدحی من ورايا وعاملة نفسك مش 
بتذاکر ی" 


هالة" انا كنت عارفة انى هطلع الاولی" 
وومضت عين هالة...وابیضت... ورجعت لطبیعتها فى 
لحظات 

رجعت هالة بيتها 

الام"طمنینی ياهالة... عملتی ایه" 

هالة"الاولى" 

الام"مبروك ياحبيبتى... ده انا كنت خايفة عليكى تعيدى 
السنة لانى مشفتكيش بتذاكرى خالص... اتاريكى 
بتقعدی تذاكرى طول الليل" 

هالة" اه" 

وصوت الباب بيتفتح وبيدخل هيثم 

هيثم'سلام عليكم" 

الام"وعليكم السلام...بارك لاختك نجحت وطلعت 
الاولى" 

هيثم"مبروك ياهالة" 

الماک برد قل سا اكلم خة منک برد اة 
ويسكت هو انا هشحت منكم الكلام" 

هيثم"ليه ياماما...انا عادى اهو" 

الام"وانتى ياهالة متغيرة كده ليه" 

هالة"انا؟؟ ... مفيش حاجة" 

الام"بقالك كام يوم لا بتاكل ولا بتشرب ياهيثم وطول 
اليوم بره مالك يابنى" 

ق تصقن ياماما النيابة حفظت حريق انم علی انها 
انتحار" 

الام'"طيب ماهو انتحار اکید" 


هیثم"لا مش ممکن ادم ینتحر ...انا عارفه کویس ...انا 
لازم اعرف اساس الموضوع ده ومش هسکت" 
واشتعلت عين هالة...وابیضت... وبعدین رجعت طبيعية 
تانی 

فى اللحظة اللی دخل فیها الاب من باب البیت 

ودخلت هالة اوضتها... وحضرت الام الغدا...وقعدوا 
یتغدوا كلهم مع بعض 

فى بيت زياد 

'"ماما!!!ااااا... نجحت یاماماااااا" 

الام"مبروك یاحبیبی... یاریتنی كنت بعرف از غرط" 
زياد"انا عایز حاجة تانية اهم من الز غاریط" 

الام" عایز ایه؟؟؟اللی نفسك فيه هجییهو لك" 

زیاد"لا مش حاجه تتجاب" 

الام"اومال ايه" 

زياد"انتى نسيتى اتفاقنا ولا ايه" 

الام"||الاه... هالة؟؟" 

زياد"طبعا هو فيه حاجة اهم من كده" 

الام"وانا عند وعدى... حدد معاهم معاد وانا هتكلم مع 
ابوك النهاردة" 

زياد"تفتكرى ممكن بابا يقول ای حاجة" 

الام"وهو هیقول ایه؟؟ملکش دعوة انت بابوك انا قلت 


خلاص" 
وحضن زياد مامته وهو بيشكرها 
اتحیل بادا 


"هالة مش بتردی من اول مرة ليه" 
"كنت نایمة" 


"عندی لیکی مفاجأة" 

"ھا" 

"حددى معاد مع اهلك علشان اجی انا وماما وبابا 
اخطبط" 

"طيب" 

"انتى مش فرحانة؟؟" 

"لا فرحانة" 

"اومال ليه حاسس بانك عادى كده" 


فى نفس اليوم بالليل _ 

رجع هيثم من بره متأخر...وكان كل البيت مضلم 

الا اوضة هالة... خبط عليها مفتحتش.. قال يمكن نامت 
والنور مفتوح 

دخل اوضته... غير هدومه... ودخل الحمام 

وهو فى الحمام... بيغسل وشه... ووشه ناحية الحوض 
حس كأن حد واقف وراه... التفت... مفيش حد 

خرج من الحمام... البيت كله مضلم... راح يفتح النور 
النور اتقطع... حتى اوضة هالة مضلمة 

حس بخوف غريب... وكأن فيه حد ماشى وراه 

دخل يدور على كبريت... لقى الكبريت 

ولع عود... وجاب شمعة... ومشى بيها لحد اوضته 
من المطبخ لاوضته وهو حاسس ان حد وراه 

دخل اوضته...وقفل الباب ... وقعد على طرف السرير 


كان بیثبت الشمعة جنبه...لما سمع صوت الباب 

الباب بیتقفل بالمفتاح... التفت بسر عة 

شبح امرأة محروقة الوجه 

خاف... صرخ... صوته مطلعش 

الست وکانها هیکل...وش محروق...وعیون بیضاء 
مدت ایدیها... وخرج منها شعاع نار 

وبدأت النار تمسك فى هيثم 

بيصرخ وصوته مش بیطلع 

حاول یقوم... کانه متکتف 

تانی یوم الصبح...الام بتخبط على هيثم 

مش بیفتح الباب...حاولت تفتح...الباب مقفول بالمفتاح 
نادت على جوزها ... الاتنین بیخبطوا ومفیش فايدة 
کسر الاب الباب... وقعت الام مغمی علیها 

لما شافوا جثة هیثم متفحمة... وکل اجزاء الاوض سیم 
حتی ملاية السریر سليمة تماما 

فوجی الاب بجثة ابنه المتفحمة... وكانوا الجیران سمعوا 
صرخت الام قبل مایغمی علیها 

اتجمع الجیران وکل ماحد يشوف المنظر..یخاف من 
الام اتتقلت المستشفی وهالة كانت معاها 

یوم الدفن كانت الام فى حالة اعیاء شديدة من الصدمة 
وهالة ماسکة مامتها مش سایباها لانها مش قادرة تقف 
سلمی متواجدة مع هالة من یوم الوفاة 

زياد حضر الجنازة باعتباره زمیل هالة 

اثناء الدفن. .. افتکر التربی ابو هالة 

التربى"ازيك یااستاذ" 

ابو هالة بحزن"الحمدلله" 

"البقاء لله... هو ده ابن حضرتك" 


"ايوه" 
"وبنت حضرتك اخبارها ايه" 
"كويسة" 


كان التربى بيدور على هالة بعينيه لحد ماشافها 

دور وشه بعيد عنها بسرعة بخوف 

وبعد ما زياد سلم على هالة ومامتها اخد سلمى بعيد 
"انتى مش ملاحظة حاجة ياسلمى" 

"ايه" 

"هالة مش باين عليها ای رد فعل خالص...لا بتعيط ولا 
بتصرخ ولا حتی تعبانة زی مامتها" 


"یعنی اكيد ز علانة بس مش باين علیها" 

"مش باين ازای...انا شایفها عادية جدا" 

"بص يازياد هی هالة بقالها فترة متغيرة معایا معرفش 
ليه" 

"تصدقی ومعایا انا کمان" 

"انت کمان؟؟از ای" 

"یعنی کلامها قلیل اوی ویدوب بترد علیا بالعافية ده 
غير انی بحس انها باردة اوی فى كل حاجة...یعنی زى 
النهاردة کده دی و احدة اخو ها مات" 

"ايه یازیاد انت بتتکلم على هالة کده لیه...انت عایز 
ترجع فى کلامك ولا ايه" 

"بدا ان غار انا و اه ی ا انه انش 
بحكيلك" 

"طيب يالا لاحسن هالة تتضايق واحنا واقفين مع بعض 
كده" 

فى نفس اليوم بالليل 

فى اوضة التربى ومراته 

"النهاردة الراجل كان هنا بيدفن ابنه" 

"وشفتها" 

"اه... بس مقدرتش ابص لها...خفت منها اوی" 

"والواد مات ازاى" 

انا مت ااي يكز لو الاك مك وة 

"ومقلتلوش حاجة" 

"انا اقدر اتکلم... انتى عايزانا نتأذى" 

"كان المفروض تنبهه قبل مايحصل حاجة تانى" 
"مقدرش...مقدرش" 


"ياعينى علیهم" 

بعد عدة شهور 

"ازيك ياهالة وازى مامتك" 

"كويسين" 

"متهيالى تكلمى مامتك وباباكى علشان اجى اتقدملك" 
"طيب" 

"مالك ياهالة... مش بتاخدى وتدى معايا فى الكلام ليه" 
"مفيش حاجة" 

"انتى مش عايزة اتقدملك" 

"ليه" 

"حاسس بكده" 

"لا عادى... هكلمهم" 

واشتعلت عينيها... وابیضت... ورجعت طبيعية فى 
لحظات 

فى بيت زياد... وفى اوضته تحديدا 

حس زياد ان حد ماشى وراه فى الاوضة 

اتلفت يمين وشمال... مفيش حد 

طفا النور... وراح على سريره ينام 

سمع صوت الباب ... بيتقفل بالمفتاح 

وشبح امرأة... قبل ما يركز دى حقيقة ولا تهيؤات 
اتفتح باب اوضته... فجأة 

"دااااا|١||ايز"‎ 

"ايه ياماما ... خضتینی" 

"قوم" 

"اقوم ليه" 

"متنامش هنا النهاردة" 


"أنه" 

"اسمع الكلام... روح نام جنب ابوك" 

"هو فيه حاجة... انا متهيألى شفت..." 

"شفت ايه؟؟" 

"مش عارف... يمكن بيتهيألى... بس ايه اللى جابك هنا 
ياماما انتى مش كنتى نايمة" 

"احساس الام اللى صحانى وجابنى... اطلع من الاوضة 
وسيبنى ومحدش يفتح عليا لحد الصبح" 

"هو فيه حاجة" 

"مش هيبقى فيه حاجة ان شاء المولى... اخرج بقى " 
خرج زياد من الاوضة... وقعدت الام على السرير 
وجابت ورق... وقعدت تكتب فيه كلام مش مفهوم 
وحرقته... ورمت الرماد المتبقى منه فى جميع اركان 
الاوضة 


6 


فى بيت زياد تانى يوم الصبح...ام زياد بتتكلم فى 
التليفون 

"الو... ازيك ياعمتى" 

"اهلا يا نجوى ازيك" 

"الحمدلله...بس عايزة احكيلك على حاجة غريبة حصلت 
امبارح" 

"خير..انا حسيت صوتك مخضوض" 

"امبارح بالليل فجأة حسيت ان فيه روح غريبة فى البيت 
ولما خرجت من اوضتی قلبی اتقبض اوى من ناحية 
اوضة زياد... لما دخلت اللاوضة حسيت ان الباب مقفول 
معايا بس قريت عليه اتفتح معايا" 

"وبعدين شفتى حاجة" 

"حسيت بتقل كتير فى الاوضة ولما فتحت النور حسيت 
ان اللى كان موجود اختفى" 

"شفتى بعينك" 

الا حسيثت" 

"وعملتى ايه" 

"زى ماقلتيلى لما احس باى روح غريبة عملت كل اللى 
كنتى قايلالى عليه" 

"و حضیل ا 

"لا بس انا قلقانة اوی على زياد" 

"متخافیش... لو حسیتی بأی حاجة تانی ابقی قولیلی بس 
خلاص انتی کده بيتك اتحصن ومن هیدخله ای جن " 


"اللهم احفظنا...والنبی یاعمتی ماتقوليها کده صریحة" 
"ماتخافیش ابقی ابعتیلی زياد ارقیه واطمن عليه" 
"حاضر ياعمتى... هجيلك انا وهو النهاردة" 

"تعالوا... بس زى ماانتی عارفة تیجوا وتمشوا قبل 
المغرب" 

"حاضر حاضر... انا عارفة" 

"هستناکم...مع السلامة" 

اتصال بين زياد و هالة 

"ها ياهالة ...کلمتی باباکی ومامنك" 

"ايوه یا زیاد... وبیقولوا لو یوم الخمیس یناسبکم" 

"اكيد طبعا یناسبنا... احنا مستنیین انکم تحددوا معاد من 
زمان ولولا اللی حصل لهیثم كام زماننا اتخطبنا من 
زمان" 

"خلاص يوم الخمیس ان شاءالله" 

واشتعلت عيون هالة...وابيضت... ورجعت لطبيعتها 
كان 

"طيب مش هشوفك قبل الخميس" 

"لأ... يوم الخمیس" 

واشتعلت عيون هالة تانى... وابيضت...ورجعت تانى 
فى معاد المقابلة كان زياد اسعد حالاته 

راح زياد ومامته وباباه بيت هالة 

رغم الحزن الواضح جدا فى بيت هالة على الام والاب 
الا انهم كانوا بيرحبوا جدا بزياد وبأهله 

دخلت الام لهالة 

"يالا ياهالة... تعالى علشان تسلمى على الناس" 

"لین !۱ 

"انتی مش فرحانه ياهالة ليه زى کل البنات" 

"۱ اد ی 

"مش انتی بتقولی زميلك یعنی تعرفیه والولد من کلامه 
باين انه بيحبك یبقی فيه ایه؟" 

"مفيش... انا جاية اهو" 

ومشیت الام ووراها هالة 

او نی فلك ان 

انتفضت ام زیاد.... وبصت لهالة 

قامت ام زياد وقفت... وهالة ثابتة فى مکانها 

الاتنين بیبصوا لبعض 

وکل الموجودین مستغربین وقوف هالة وام زياد 
بالطريقة دی قصاد بعض 

ام زياد"يالاااا... احنا لازم نمشی من هنا" 

ابو هالة"خير يا حاجة... فيه ایه؟؟" 

ام زياد"مفيش حاجة... يالا يا زياد" 

وقام ابو زياد وراها وزياد حاول يخليها تستنى...وفشل 
فى بيت زياد 

ای تن ا كاله انه اللي 
حصلك" 

"مش هينه تتجوز ها" 

"ليه ياماما... انا بحبها" 

"۱ تحیا ... مش kK‏ 

"ليه یاماما...انتی تعرفی عنها حاجة" 

"هالة دی مش طبيعية... انا شفتها" 

"يعنى ايه ياماما" 


"مش من الانس" 

"انتی بتخوفینی علشان متجوز هاش" 

"لالالا انا خايفة عليك دی عايزة تأذیاک" 

"تأذینی ازای" 

"معرفش...کل اللی اعرفه انها مش من الانس...دی 
روح شريرة" 

فى اوضة التربى...وهو قاعد مع مراته 


"ليه بس" 

"الراجل اللى كانت بنته وقعت فى القبر دى قلبى 
وجعنى عليه اوى وهو بيدفن ابنه" 

"واحنا مالنا..ده قدر" 

"بس لازم كنت اقوله اللى اعرفه من اول مرة" 

"اللى حصل حصل" 

"لا انا ضميرى مش مستريح... هو بييجى کل جمعة 
يزور ابنه ... بكرة لما ييجى لازم اقوله" 


Ê 


فى بيت زياد تانى یوم...علی التلیفون 

"ايه رايك فى اللى حكيتهولك ده ياعمتى...زياد مش 
مصدقنى وزعلان منى" 

"هو فين ...هاتيه وانا اكلمه" 

"لسه مجاش من الصلاة...لما ييجى هخليه يكلمك" 

وقبل ماتخلص جملتها سمعت صوت زياد بيفتح الباب 
"اهو جه ياعمتى اهو... زياد عمتى عايزة تكلمك" 

وجه زياد اخد منها التليفون 

"ازيك يا عمتو عاملة ايه؟" 

"ازيك انت ياحبيبى... مزعل ماما ليه" 

"انا برضه؟؟ هی اللى بتقول كلام غريب عن البنت اللى 


"ايه رايك اجى انا معاك واشوف البنت بس اللى 
اقولهولك تعمله بعد كده... ماشى" 

"ماشى" 

"كلمهم النهاردة وخد منهم معاد تانى واعتذر عن اللى 
حصل وقول ان مامتك افتكرتها واحدة تانية تشبه لها 
كانت حصل بينهم مشكلة قبل كده وان مامتك لما رجعت 
عرفت انها اتلخبطت... وقولهم ان عمة ماما جاية معانا 
علشان تعتذر" 

"حاضر ياعمتو" 


کعادة ابو هالة... راح یزور قبر ابنه بعد صلاة الجمعة 
وجه التربی قرب منه 

"از يك یااستاذ" 

"الحمديثه" 

"انا عايز اقولك حاجة وندمان انى مقلتهاش من زمان" 
"خير ...قلقتنى" 

"بص يابيه... القبر اللى اللى بنتك وقعت فيه ده ملعون" 
"ملعون ازاى يعنى" 

"من سنين طويلة كانت فيه بنت انتحرت محروقة 
واتدفنت فيه... ومكنش حد ابدا بيزورها وبعد سنة جت 
واحدة قعدت جنب قبرها تعيط كتير وزى طبع الستات 
مراتى راحت قعدت جنبها وقعدوا يتكلموا ويحكوا مع 
بعض عرفت ايه بقى؟؟" 

"ها..کمل" 

اد كانت كالة الك رة ركت اه را خر نز 
السفر... كانت مع جوزها بره من سنین...المهم البنت 
دى ابوها وامها ماتوا قبل انتحارها ب5سنين وكانت 
عايشة مع اخوها الكبير... كان بيعاملها وحش اوى 
بحجة انه راجل وهی بنت...ضرب وبهدلة وخدمة ليه 
ومفيش اى حاجة هى عايزاها يعملهالها... وكانت 
بتشتكى لخالتها ومع ذلك مكنتش قادرة تعملها حاجة... 
اللى زاد بقى انها حبت واحد صاحب اخوها اوى وكان 
بيعاملها كويس وفضلت مدة طويلة بتحبه فى صمت 
وكل املها اليوم اللى هيطلبها من اخوها لحد مااتفاجئت 


نفسها" 

اطبی كل ده اله رمال جنك 1 

"احنا كنا بنسمع اصوات فى القبر ده... وبعد فترة لقينا 
غطا القبر مکسور وکل مانصلحه یتکسر سبناه... ومرة 
حصل نفس اللی حصل لبنتك واحدة وقعت فيه وبعدها 
بقوا اللی حوالیها يتأذوا واهلها جابوا حد وخرجت 
الروح من بنتهم من ييجى سنه... لما بنتك وقعت انا 
خفت اقولك بس لما عرفت ان ابنك مات ضمیری 
عذبنی وقلت لازم اقولك" 

بعد ماخلص التربی کلامه... وقف ابو هالة مش مصدق 
اللی سمعه 

معنی کده ان هالة هی اللى حرقت ادم وهیتم...یتصرف 
ازای... یقول لمین؟؟؟ 

اول ما دخل بیته...کان هیحکی لمراته بس خاف 

وفضل انه یستنی لما يسأل عن حد من اللی بیفهموا فى 
الارواح وهو اللی یتصرف 

اتفاجی بمعاد باللیل(زیاد وهله)...وفضل السکوت و هو 


خایف وقلقان 
لما وصلوا اهل زیاد... والعمة...استقبلوهم اهل هالة 
بالترحاب 


تنادى عليها 
اول ما وصلت هالة... وقفت قدام العمة 
والعمة قاعدة فى مکانها تبص علیها 


واشتعلت عیون العمة...وابیضت 

حطت هالة ایدها على وشها... وکانت هترجع اوضتها 
Et‏ 

ا ا و اا ی ات ی 
العشرین 

مسکتها من ایدها... وبصت للموجودین 

"سییونی مع العروسه شویة" 

خرجوا كلهم من الاوضة وعلی وشهم تعابیر مختلفة 

ام هالة وابو رباد مش فاهمین حاجة 

ام زياد وزیاد فاهمین... وابو هالة محتار هی تقصد 
ایه؟؟ 

هالة... تحولت الى واحدة محروقة 

العمة... تحولت شاب قوی بعیون حادة النظرات 

وکان مازال ماسکها من دراعها 

"انتی مين؟؟وفين هالذ" 

"انا هنا علشان انتقم من کل الرجالة" 

"ليه" 

"اللى حبيتهم أذونى... يعنى مفيش حب واى حد بيحب 
يبقى لازم يتحرق" 

"اشمعنی هالة اللی أختار ته" 

"انا مختارتش حد... هی اللی قربت من مکانی وانا كنت 
مستنية ای حد علشان ألبس جسمه واقدر انتقم من اللی 
أذونى وکل اللی زیهم" 

"ارجعی مکانك... ومتخرجیش تانی لای حد" 

"لا ...لازم انتقم" 

"اسمعی الکلام... واخرجی من هالة" 


"لا ...انا ما صدقت لقيت حد " 

ومسکها الشاب وبص فى عینیها 

واشتعلت العیون... وصرحت البنت المحروقة 

و اشتعلت نار کبيرة بلعت البنت المحروقة 

هالة و اقعة على الارضص 

والعمة رجعت لشکلها الطبیعی 

نادت علی ابو هالة 

"شيل هالة نیمها... ولما تصحی هتلاقیها ناسية کل 
حاجة عن الشهور اللی فاتت...قولولها انها كانت فى 
غيبوبة ومحدش يحكى لها اى حاجة عن اللى فات لانها 
مش هتفتكر حاجة خالص" 

ام زیاد"والروح اللی کانت لابساها" 

العمة""خلاص مبفتش على الارض خالص...راحت عالم 
الارواح" 

ام هالة وهی بتعیط"روح ایه؟؟ انتوا بتقولوا ايه" 

ابو هالة"انا هحكيلك اللى عرفته النهاردة... انا مش فاهم 
حضرتك عملتی ايه ياحاجة بس انا متشکر لیکی جدا" 
لانها كانت هتفضل تحرق فى الناس للابد" 

بعد شهر... كانت خطوبة زياد وهالة 

وكل اللى تعرفه عن الشهور اللى فاتت 

ان وقعتها فى القبر سببت لها اصابة فى المخ دخلتها فى 
غيبوبة 

وان هيثم وادم ماتوا فى حريق واحد...قضاء وقدر 


وطبعا ابو هالة ومامتها... فى اسر ع وقت نقلوا لشقة فى 
منطقة تانية لاکتر من سبب منها یحاولوا یبعدوا عن 
الشقة اللی بتفکر هم بهیثم 

ومنها ان هالة متعررفش من ای حد من الجیران حكاية 
حریق ادم وهیثم الغريبة جدا|||||اا|ااااااا. 


تمت بحمح الله 





وقعت فاقدة الوعی.. لما شافت خيال بیتحرك 

ظهر خيال .. وا حدة ست وطلع الخیال من الارضص 

0 وشها محروق ..وايديها مدت ايديها ناحية 

هالة وکان شعاع من نار امتد منها لهالة فتحت 
غادة عینیها لحظة 


تانى " 





